บาทเปิด30.69/71แข็งค่าตามเงินยูโร
ธนาคารซีไอเอ็มบี ไทย รายงาน เงินบาทเปิดตลาดเช้านี้อยู่ที่ระดับ 30.69/71 ปรับตัวแข็งค่าตามเงินยูโร
31 ต.ค. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้อยู่ที่ระดับ 30.69/71 ปรับตัวแข็งค่าตามเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.69/71 บาท/ดอลลาร์ ขยับแข็งค่าเล็กน้อยจากปิดตลาดเย็นวานนี้ที่ระดับ 30.71/73 บาท/ดอลลาร์ เคลื่อนไหวในทิศทางเดียวกันค่าเงินยูโร เนื่องจากตัวเลขเศรษฐกิจของประเทศสเปนออกมาดี
"ตัวเลขเศรษฐกิจของสเปนออกมาดีกว่าที่คาดไว้ ซึ่งตัวเลขก็แย่อยู่แต่ไม่แย่กว่าที่เขาคาดไว้ เลยทำให้ยูโรแข็งค่าขึ้นมา" นักบริหารเงิน กล่าว  
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 79.54/56 เยน/ดอลลาร์ ปรับตัวอ่อนค่าจากช่วงเย็นวานนี้ที่ระดับ 79.40/42 เยน/ดอลลาร์ ส่วนเงินยูโรอยู่ที่ระดับ 1.2960/2965 ดอลลาร์/ยูโร ปรับตัวแข็งค่าจากช่วงเย็นวานนี้ที่ระดับ 1.2950/2956 ดอลลาร์/ยูโร
นักบริหารเงินมองทิศทางของเงินบาทในวันนี้มีแนวโน้มแข็งค่าต่อเนื่อง โดยประเมินกรอบการเคลื่อนไหวไว้ระหว่าง 30.65-30.75 บาท/ดอลลาร์ ส่วนปัจจัยที่นักลงทุนให้ความสนใจเป็นเรื่องตัวเลขราคาบ้านของสหรัฐในเดือน ส.ค.55